ΓΡΑΠΤΗ ΕΡΩΤΗΣΗ E-2419/02

υποβολή: Erik Meijer (GUE/NGL) προς το Συμβούλιο

(14 Αυγούστου 2002)

Θέμα: Αποτροπή της εμπλοκής της Ευρωπαϊκής Ένωσης σε σχέδια των ΗΠΑ σχετικά με τον πόλεμο στο Ιράκ

1. Έχει το Συμβούλιο ενημερωθεί σχετικά με τον αυξανόμενο αριθμό των πληροφοριών στα μέσα μαζικής ενημέρωσης για (προετοιμαζόμενη) πιθανή επίθεση των ΗΠΑ στο Ιράκ·

2. Θα ενημερωθεί εκ των προτέρων το Συμβούλιο από την κυβέρνηση των ΗΠΑ σχετικά με το αν μία επίθεση έχει προγραμματιστεί και, σ' αυτή την περίπτωση, με ποιο τρόπο και δυνάμει ποιων συμφωνιών·

3. Μπορεί το Συμβούλιο να επιβεβαιώσει ότι, όπως αναφέρθηκε από την ολλανδική εφημερίδα Trouw αυτή την εβδομάδα(1), ο Πρόεδρος Σιράκ και ο Καγκελάριος Σρέντερ, ύστερα από τη συνάντηση τους στην Schwerin,ιοθέτησαν την άποψη ότι μία επίθεση εναντίον του Ιράκ θα δικαιωνόταν μόνο με βάση εντολή η οποία έχει εκδοθεί από το Συμβούλιο Ασφαλείας των ΗΕ·

4. Είναι αυτή η άποψη σύμφωνη με τη θέση του Συμβουλίου σ' αυτό το θέμα· Είναι το Συμβούλιο, με άλλα λόγια, της άποψης ότι μία επίθεση εναντίον του Ιράκ θα δικαιωνόταν μόνο με βάση εντολή η οποία έχει εκδοθεί από το Συμβούλιο Ασφαλείας των ΗΕ·

5. Εάν ναι, είναι το Συμβούλιο διατεθειμένο να ενημερώσει τον Πρόεδρο Μπους σχετικά με αυτού του είδους την κοινή άποψη που έχει εκφραστεί από την ΕΕ·

6. Συμμερίζεται το Συμβούλιο την όξυνση των ανησυχιών του ευρωπαϊκού κοινού σχετικά με το ότι είναι πιθανό, η πίεση που ασκείται από το στρατό των ΗΠΑ να προκαλέσει μία έκρηξη πολέμου μεγάλων διαστάσεων, ανησυχίες οι οποίες έχουν ενταθεί λόγω αναφορών στον τύπο που αφορούν τον άξονα του κακού, από δηλώσεις σχολιαστών όπως ο Daniel Ellsberg, ο οποίος περιέγραψε τον Μπους ως αναμφισβητήτως ο πιο επικίνδυνος Πρόεδρος που έχω δει,(2) και από σχόλια που έχουν διατυπωθεί από μέλη του Κογκρέσου των ΗΠΑ·

7. Εάν ναι τι ενέργειες προτίθεται να λάβει η Επιτροπή ώστε να εμποδίσει την εξαπόλυση νέων στρατιωτικών επιχειρήσεων εναντίον του Ιράκ, δεδομένου ότι ο κίνδυνος έντασης θα προκαλούσε μεγαλύτερη απειλή για ειρήνη στον κόσμο·

(1) Φύλλο της 31ης Ιουλίου 2002, Επίθεση στο Ιράκ μόνον βάσει εντολής του ΟΗΕ.

(2) Τrouw, φύλλο της 30ης Ιουλίου 2002, Φόβοι του Μπους.

Απάντηση

(3 Μαρτίου 2003)

Η κατάσταση όσον αφορά το Ιράκ εξελίσσεται ραγδαία. Η άποψη του Συμβουλίου, όπως εξάλλου και ολόκληρης της διεθνούς κοινότητας, είναι ότι το Ιράκ οφείλει να τηρήσει πλήρως και αμέσως τιςποχρεώσεις του σύμφωνα με τις αποφάσεις του Συμβουλίου Ασφαλείας των Ηνωμένων Εθνών. Η ΕΕ επανέλαβε τη θέση της στη δήλωση της Προεδρίας της 12ης Σεπτεμβρίου προς την 57η Γενική Συνέλευση των Ηνωμένων Εθνών. Το Ιράκ πρέπει να επιτρέψει την απρόσκοπτη και άνευ όρων πρόσβαση των επιθεωρητών όπλων των Ηνωμένων Εθνών, στους οποίους δεν έχει επιτραπεί να εκτελέσουν τις εργασίες που τους ανετέθησαν στο Ιράκ από τον Δεκέμβριο του 1998. Η Ευρωπαϊκή Ένωσηποστηρίζει ανεπιφύλακτα τις περαιτέρω σχετικές προσπάθειες των Ηνωμένων Εθνών.

Στις 25 Σεπτεμβρίου, η Προεδρία, στο πλαίσιο των τακτικών της παρεμβάσεων ενώπιον του Ευρωπαϊκού Κοινοβουλίου, παρέσχε στο Κοινοβούλιο τις πλέον πρόσφατες πληροφορίες σχετικά με αυτό το ταχύτατα εξελισσόμενο ζήτημα.

Το Συμβούλιο παραπέμπει επίσης τον αξιότιμο κ. βουλευτή στα συμπεράσματα που ενέκρινε σχετικά με το Ιράκ, κατά τη συνεδρίαση της 19ης Νοεμβρίου 2002.